HANDLINGSPLAN FOR LIKESTILLING 2006 – 2008 
Motivasjon
I stortingsproposisjon nr. 1 for 2003-2004 ble landets høgskoler i avsnittet “ Kvinner i forskning” pålagt å utarbeide handlingsplaner for likestilling. Disse skal inneholde måltall for kjønnsfordeling og tiltak for å nå målene. Det er viktig at Høgskolen i Molde fører en bevisst personalpolitikk for å rekruttere kvinner. Senere har Universitets- og høgskolerådet i brev av 23.06.04 til alle akademiske læresteder etterlyst framdriften. Det er særlig fokusert på hvordan likestillingsaspektet blir ivaretatt ved tilsetting i stipendiatstillinger og om hvordan kjønnsaspektet er integrert i lærestedenes strategiske satsinger. Også i andre sammenhenger er det blitt signalisert at likestilling ved rekruttering til vitenskapelige stillinger er noe høgskolene og universitetene vil bli fulgt opp på i framtida. Flere av landets akademiske læreinstitusjoner har uavhengig av forespørselen fra Universitets- og høgskole rådet alt satt i gang prosesser for å til bedre kjønnsbalanse i forskning og undervisning. Det kan også nevnes at utfordringen med å få kvinner til å satse på en akademisk karriere har vært tatt opp på møter ved våre to avdelinger våren 2005 og alle har samtykket i at det bør gjøres noe med kjønnsfordelingen ved Høgskolen i Molde.
Høgskolens likestillingsutvalg har også diskutert denne problematikken på flere møter. Synspunkt som kommer fram i handlingsplanen bygger på det som kom fram på disse møtene.
Rammer og milepæler

Dersom vi bestemmer oss for å starte opp en prosess som har som siktemål å øke kvinneandelen i de forskjelllige stillingskategoriene ved høgskolen, må det skje innenfor et rammeverk. Rammeverket bør bestå av konkrete måltall for kvinneandelen og av konkrete tiltak for å nå de målene. 
Det vil også være nødvendig med milepæler/målepunkter undervegs som viser hvor langt vi er kommet i arbeidet med å nå målene. Disse kan være ulike for de forskjellige fagområdene. Det kan bemerkes at vi ikke tidligere har hatt måltall for stillinger som førstelektor og stipendiater.
 I forhold til statens statistikk

“Knapt to av ti professorer i Norge er kvinner. Og til tross for at kvinnelige studenter er i flertall, og antallet kvinnelige forskere har økt, er det fortsatt langt færre kvinner enn menn i vitenskapelige toppstillinger.  Nå lanseres et nytt verktøy i arbeidet for økt likestilling i akademia. Bak står Komiteen for integreringstiltak” 
– (kilde: Kvinner i forskning - http://kvinneriforskning.no, 2005)

Forslag til måltall for vitenskapelige ansatte i førstestillinger og for stipendiater
Realistiske måltall for avdelingene er vanskelig å fastsette etter som høgskolen har få ansettelser i året. Våre måltall bør derfor gjelde de stillingskategoriene der kvinner er underrepresentert. Som det går fram av tabell 1, 2, og 3, så er det særskilt på førstestillinger at det på høgskolenivå er en klar mannsdominans. Som også nevnt innledningsvis er Universitets- og høgskolerådet spesielt opptatt av rekrutteringen av kvinner til stipendiatstillinger. Talla i tabell 3 er interessant fordi de viser mulighetene vi har for å rekruttere kvinnelige stipendiater fra våre egne studenter. Tabellen er fra 2004 og masterstudier på fagområdene helsefag, informatikk og samfunnsfag er ikke kommer med.
Tabell 1: Statistikk for kjønnsfordelingen ved Høgskolen i Molde 
Antall fast tilsatte i vitenskapelige stillinger ved Høgskolen i Molde (okt 2004)
	Stillingstyper
	Helsefag
	Samfunnsfag
	Økonomi
	Informatikk

	 
	T
	M
	K
	T
	M
	K
	T
	M
	K
	T
	M
	K

	Professor
	1,0
	1,0
	
	1,0
	
	1,0
	3,5
	3,5
	
	2,0
	2,0
	

	Dosent
	
	
	
	
	
	
	1,0
	1,0
	
	
	
	

	1.amanuensis
	1,0
	
	1,0
	2,6
	1,6
	1,0
	7,5
	6,5
	1,0
	6,8
	5,8
	1,0

	1.lektor
	1,0
	
	1,0
	
	
	
	
	
	
	
	
	

	Amanuensis
	
	
	
	4,0
	2,0
	2,0
	4,2
	4,2
	
	4,0
	3,0
	1,0

	Høgskolelektor
	18,3
	2,0
	16,3
	1,0
	1,0
	
	1,0
	1,0
	
	2,0
	1,0
	1,0

	Høgskolelærer
	7,6
	2,0
	5,6
	
	
	
	
	
	
	
	
	

	Stipendiater
	1,0
	
	1,o
	1,0
	1,0
	
	9,0
	8,0
	1,0
	1,0
	1,0
	


N.B.: Det ansettes ikke lenger i stillingskategoriene ”dosent” og ”amanuensis”.
Tabell 2. Fordeling av stillingskategorier uttrykt i prosent (okt. 2004)
	HSM Stillingstyper (2004)
	Totalt %
	Menn %
	Kvinner %
	M% nivå
	K% nivå

	Professor
	5,8 %
	5,0 %
	0,8 %
	
	

	Bistillinger (Prof. II)
	1,5 %
	1,2 %
	0,3 %
	6,2 %
	1,1 %

	Høgskoledosent
	0,8 %
	0,8 %
	0,0 %
	
	

	Førsteamanuensis
	13,9 %
	10,8 %
	3,1 %
	
	

	Førstelektor
	0,8 %
	0,0 %
	0,8 %
	11,6 %
	3,9 %

	Amanuensis
	9,5 %
	7,2 %
	2,3 %
	
	

	Høgskolelektor
	17,2 %
	3,9 %
	13,3 %
	
	

	Høgskolelærer
	5,9 %
	1,5 %
	4,3 %
	
	

	Stipendiater
	9,2 %
	7,7 %
	1,5 %
	20,3 %
	21,5 %

	Bibliotek
	4,2 %
	0,8 %
	3,5 %
	
	

	Renhold
	5,4 %
	0,0 %
	5,4 %
	
	

	Driftsteknisk
	1,5 %
	1,5 %
	0,0 %
	
	

	IT/lærling
	3,9 %
	3,1 %
	0,8 %
	
	

	Administrative stillinger
	20,5 %
	6,2 %
	14,3 %
	11,6 %
	24,0 %

	Sum
	100 %
	50 %
	50%
	
	


Tabell 3. Studenttall Kjønnsfordeling
	STUDENTTALL 2003-2004       KJØNNSFORDELING
	

	GRUNNSTUDIER ØIS
	Tot. stud. tall V2004
	Av disse kvinner
	% kvinner

	Øk. adm. (2- og 3-årig inkl. revisjon)
	170
	91
	54 %

	Transportøkonomi
	87
	25
	29 %

	Informatikk, 3-årig
	146
	15
	10 %

	Informatikk, 1-årig
	9
	1
	11 %

	Bedriftsøkonomi
	35
	22
	63 %

	Statsvitenskap (inkl. politikk og s.)
	42
	29
	69 %

	E-handel og innkjøpsledelse
	16
	7
	44 %

	Arbeids- og forvaltningsrett
	23
	16
	70 %

	Petroleumslogistikk, Kr. Sund
	67
	25
	37 %

	Internasjonal logistikk, Ålesund
	16
	4
	25 %

	Sum grunnstudier ØIS:
	611
	235
	38 %

	Sum påbyggingsstudier ØIS:
	121
	64
	53 %

	Mastergrad logistikk
	55
	13
	24 %

	SUM ØIS:
	787
	312
	40 %

	Sum grunnstudier HF:
	382
	345
	90 %

	Sum påbyggingsstudier HF:
	165
	149
	90 %

	SUM HF
	547
	494
	90 %

	
	
	
	


Tabell 4. Forslag til 5 års mål for kvinneandelen i vitenskapelige stillinger
	 Stillinger
	 
	ØIS
	 
	 
	 
	HF
	 
	 

	 
	Nå-tall
	Nå    %
	Ønsket %
	Endring%
	Nå-tall
	Nå  %
	Ønsket%
	Endring%

	Professor
	1 av 6,5
	15
	30
	+15%
	0 av 1
	0
	50
	+50%

	Professor II
	2 av 2
	10
	30
	+20%
	0 av 1
	0
	50
	+50%

	1. amanuensis
	3 av 17
	18
	30
	+12%
	1 av 1
	100
	50
	-50%

	Førstelektor
	0
	0
	30
	+30%
	1 av 1
	100
	50
	-50%

	Stipendiater
	1 av 11
	6
	30
	+24%
	1 av 1
	100
	50
	-50%


Vi foreslår i Tabell 4 at målene skal nås innenfor en periode på 5 år, men framdriften i arbeidet skal måles hvert år. 
Tallene i rubrikken “ Nå-tall” angir antall kvinner av det totale antall stillinger i en stillingskategori.  I tabellen er Ønsket % prosent kvinner ønsket i forhold til Nå %. 
Endring % er prosentvis endring i forhold til Nå-tall. 

HOVEDMÅL FOR LIKESTILLING 2006 - 2008

Det skal være full likestilling mellom kvinner og menn ved Høgskolen i Molde.
Høgskolen skal i sin virksomhet reflektere kvinners og menns virkelighet og perspektiv og gi like utviklings-, lærings- og karrieremuligheter for begge kjønn.

Nasjonale lover og avtaleverk:
· Lov om likestilling

· Lov om universiteter og høgskoler § 6-2 (2005)

· Hovedavtalen i Staten § 21.

Lokale planer og retningslinjer:

· Strategisk plan 2006-2008

· Lønnspolitiske retningslinjer ved Høgskolen i Molde

· Retningslinjer for å motivere til kompetansebygging for administrativt tilsette ved Høgskolen i Molde

· Rules for admission to the PhD Degree program

· Retningslinjer for støtte til forskerutdanning

· Kvalifiseringsprogram for opprykk til førstestilling 

· Handlingsplan mot seksuell trakassering

1. PERSONALPOLITIKK
Hovedmål:
Høgskolen i Molde skal gjennom sin personalpolitikk fremme likestilling mellom kjønnene. 

· Representasjonen av kvinner og menn skal i alle stillinger og verv være balansert, med minimum 40 % av hvert kjønn. 

· Høgskolen skal føre en personalpolitikk som gjør det mulig å rekruttere, utvikle og beholde motiverte og kvalifiserte medarbeidere. 

· Høgskolen skal føre en lønnspolitikk som sikrer reell likelønn mellom kvinner og menn.


1.1. Kunngjøringstekster, stillingsbetenkninger og kvotering ved tilsetting

Stillingsannonser kan være en måte å for høgskolen å framstå som en attraktiv arbeidsplass for kvinner. 

Tiltak: 

· Det skal legges vekt på å utforme stillingsutlysninger og -betenkninger slik at de ikke favoriserer det ene kjønn. 

· Ved kunngjøring av og tilsetting i ledige stillinger skal høgskolen bruke moderat kjønnskvotering iflg. Hovedavtalens bestemmelser (§ 21 nr 4). Dette skal også gjelde for menn i fag hvor det er overvekt av kvinner. 

· Ved tilsetting i vitenskapelige stillinger skal begge kjønn være representert i bedømmelseskomiteen så sant det er praktisk mulig. Likeledes ved eventuelle intervju/prøveforelesning, innstillingsutvalg og tilsettingsråd.
· Ved tilsetting i lederstillinger skal begge kjønn være representert i innstillingsutvalget.
· Likestillingsutvalget skal ha tilsendt alle saker samtidig som medlemmene i tilsettingsrådene og skal ha anledning til å uttale seg om alle utlysningstekster og i alle saker som fremmes for tilsettingsrådene og for styret (for de ansettelsene som blir avgjort der).

1.2. Kompetanseutvikling/lederutvikling:
Kvinner må gis kompetanseutviklende arbeidsoppgaver som er relevante for videreutvikling og forfremmelse.

Tiltak: 

· Forholdene legges til rette for at kvinnelige ansatte får delta på kurs og annen kompetansefremmende videreutdanning.  

· Likestillingsaspektet integreres i det interne opplæringstilbudet. 

· Det arbeides for å få kvinner i rekrutteringsstillinger inkludert stipendiatstillinger. 

· Høgskolen går inn for at kvinner, under ellers like vilkår, skal prioriteres ved tildeling av midler til kompetanseheving, i form av stipend til doktorgradsstudier, førstelektorprogrammet og mastergrads/hovedfagsstudier og ved tildeling av vikar- og reisemidler i tilknytning til forskningsaktiviteter. 

1.3. Velferd
Forholdene legges best mulig til rette for at ansatte med omsorgsforpliktelser skal kunne ta omsorgspermisjon og redusert eller fleksibel arbeidstid. Spesielt legges det vekt på at menn bør ta omsorgspermisjon på linje med kvinner. Høgskolen må opprettholde tilgangen til barnehageplasser til skolens ansatte.

1.4. Seksuell trakassering
Tiltak, i samsvar med retningslinjene om seksuell trakassering, skal settes i gang straks det er meldt om/er mistanke om seksuell trakassering. Dette gjelder både ansatte og studenter.

1.5. Lønn

Gjennom lokale lønnsforhandlinger skal partene påse at det ikke blir systematiske lønnsforskjeller mellom kvinner og menn. 

Kriterier for lønnsfastsettelse ved tilsetting og lokale lønnsforhandlinger må være kjønnsnøytrale. Arbeid av lik verdi skal lønnes likt uavhengig av om arbeidet tilhører ulike fag.

1.6. Økonomiske virkemidler

Høgskolestyret må avsette midler over høgskolens budsjett til gjennomføring av de likestillingstiltakene som blir prioritert hvert enkelt år. I dette inngår økonomisk støtte til kvinner som ønsker å satse på et doktorgradsstudium, og til veiledere som tar ansvar for å følge opp kvinnelige doktorgradsstudenter. Det gis innenfor dette regelverket også økonomisk støtte til deltakelse i nettverk. 

Handlingsplanen er retningsgivende for prioritering av de enkelte tiltakene.
2. ORGANISASJON OG LEDELSE
Hovedmål:
I høgskolens ledelse, styrer, råd og utvalg skal det være en mest mulig lik fordeling av begge kjønn.

Ifølge § 21 i Likestillingsloven skal styrer, råd og utvalg med 4 medlemmer eller flere, hvert kjønn være representert med minst 40 % av medlemmene. I utvalg med 2 eller 3 medlemmer skal begge kjønn være representert.
Tiltak:
· Kvinner må motiveres og oppfordres til å stille som kandidater til lederverv ved 
høgskolen. 

· Kvinner må gis mulighet til deltakelse i alle typer arbeidsgrupper. 

· Det utarbeides årlige konkrete planer for likestillingstiltak og rapporter om gjennomførte tiltak. Planene og rapportene innarbeides i høgskolens øvrige plan- og budsjettdokumenter under et eget punkt om likestilling.  

· Ledelsen ved de administrative enhetene pålegges å følge opp og rapportere gjennomføringen av de vedtatte likestillingstiltakene.
· Det skal redegjøres for forhold som angår likestilling mellom kvinner og menn i høgskolens årsberetning. Redegjørelsen skal inneholde en evaluering i henhold til handlingsplan for likestilling. Denne evalueres hvert andre år av LU og rapport om likestillingsarbeidet ved høgskolen legges fram for styret hvert år.
 
3. FORSKNING OG UNDERVISNING
Hovedmål:
Høgskolen i Molde skal i sin forskning og undervisning fremme likestilling gjennom å gi begge kjønn like utviklings-, lærings- og forskningsmuligheter. Forsknings- og utviklingsarbeidet skal reflektere både kvinners og menns virkelighet og perspektiv.

Tiltak:

· Det må arbeides målbevisst for å legge til rette for at det underrepresenterte kjønn i de enkelte fagmiljø rekrutteres til utdanningsstillinger.  

· Høgskolen må arbeide for fortsatt å få kvinner til å søke stilling som professor og professor II. 

· Kvinners og menns erfaringsbakgrunn og perspektiv bør synliggjøres i studieplaner/fagplaner, pensumlitteratur og eksamensoppgaver. 

· Kursansvarlig bør prøve å engasjere det underrepresenterte kjønn som gjesteforelesere, vikarer, time- og hjelpelærere, veiledere, eksaminatorer, sensorer m.m. 

· En økende andel kvinner skal inviteres som innledere, forelesere og deltakere på faglige konferanser. 

· Høgskolen skal legge til rette for at kvinner motiveres til videreutdanning (hovedfag/mastergrad og doktorgrad) og forsknings- og utviklingsarbeid. 
· Kvinneforskning gjøres mer synlig og bør være tema under Forskningsdagene der det er naturlig.

· Høgskolen må legge til rette for at kvinner kan delta på et kvalifiseringsprogram for førsteamanuenser som ønsker å kvalifisere seg for å bli professor.

· Høgskolen skal gjøre det attraktivt for kvinnelige vitenskapelige ansatte å arbeide på mannsdominerte fagområder.

· Avdelingene må få økonomiske virkemidler for å fremme likestillingsaktiviteter.

4. STUDIEMILJØ OG STUDENTREKRUTTERING
Hovedmål:
Høgskolen bør gjennom aktiv markedsføring arbeide for å øke andelen studenter av det underrepresenterte kjønn i det enkelte studiet. Høgskolens studietilbud skal fremstå som attraktivt for begge kjønn. Likestillingsaspektet skal ivaretas i all studentrelatert presentasjon.

Tiltak:

· Studieplaner, informasjons- og veiledningsmateriale utformes slik at kvinner og menn blir motivert og stimulert til å velge studier over hele fagfeltet. 

· Dersom det ikke er mulig å ta opp alle søkere med samme antall poeng, skal under ellers like vilkår det underrepresenterte kjønn innen fagområdet tas opp først. 

· Undervisningstider, studie og eksamensordninger og lignende legges til rette slik at de tar best mulig hensyn til omsorgsfunksjoner. 

· Det underrepresenterte kjønn innen fagområdet oppmuntres til å fullføre studier de har begynt på, og til å gå i gang med studier på mastergradsnivå. 

· Det framskaffes informasjon om årsaker til frafall blant det underrepresenterte kjønn, som grunnlag for iverksetting av tiltak. 

· Det lages oversikt over gjennomstrømming fordelt på kjønn. 

· Åpningstidene ved studentsamskipnadens barnehage må tilpasses høgskolen studietilbud og eksamensavvikling. Det tilstrebes gode samarbeidsrutiner med studentsamskipnaden for å sikre dette. 

· I ulike oversikter som utarbeides over antall studenter ved de ulike studiene, skal også kjønnsfordelingen framkomme.

5. KONKLUSJON

Lov om universitet og høgskoler, datert 01.08.05 sier i § 6-2 Likestilling at “Universiteter og høyskoler skal arbeide aktivt, målrettet og planmessig for likestilling mellom kjønnene for samtlige kategorier av stillinger ved institusjonen”. I Hovedavtalen i Staten § 21, første del, slås det fast at “Arbeidsgiver har ansvar for initiering og gjennomføring av likestillingstiltak i virksomheten”.
Handlingsplan for likestilling ved Høgskolen i Molde skal være retningsgivende. Ledere på alle nivå må ta tak i planen for å konkretisere og realisere målene.

Ledelsen ved Høgskolen i Molde må ta ansvaret for at handlingsplanen blir fulgt opp og blir et aktivt styringsredskap.

Molde 01.02.06

Likestillingsutvalget

